ابن ابی حسینہ

ابو فتح حسن بن عبد اللہ بن احمد بن عبد الجبار بن حسینہ سلمی (998ء - 22 جولائی 1065ء)، جو ابن ابی حسینہ کے نام سے جانے جاتے ہیں، گیارہویں صدی عیسوی کے ایک عرب شاعر تھے۔ وہ مدحیہ شاعری میں مہارت رکھتے تھے۔ انھیں حلب میں قائم شیعی مملکت، دولتِ مرداسیہ کی سرپرستی حاصل رہی اور انھوں نے اس ریاست کے امرا کی مدح میں کثرت سے شعر کہے۔ ان کی تصانیف 1956ء میں دیوان ابن أبی حُسَینَة کے عنوان سے شائع ہوئیں۔

 حالات زندگی 

ابن أبي حسينة 998ء میں معرۃ النعمان میں پیدا ہوئے۔ وہ بنو سلیم قبیلے سے تعلق رکھتے تھے، جو ایک بڑی اور جغرافیائی لحاظ سے وسیع عرب قبیلہ تھا اور اسی نسبت سے انھیں السُّلَمی کہا جاتا ہے۔ انھوں نے ابتدائی تعلیم اپنے آبائی شہر میں حاصل کی، جو اس دور میں ایک ثقافتی مرکز تھا۔
1019ء کے قریب، انھوں نے الرحبہ میں ثمال بن صالح سے ملاقات کی، جو دولتِ مرداسیہ کے بانی صالح بن مرداس کا بیٹا تھا اور اسی ملاقات کے دوران انھوں نے اس کے لیے ایک قصیدہ لکھا۔ 1022ء میں ان کی شعری صلاحیتیں نمایاں ہوئیں اور مرداسی حکمرانوں نے ان کی سرپرستی شروع کی۔ جب 1024-1025ء میں مرداسیوں نے حلب میں اپنی حکومت قائم کی، تو ابن أبي حسينة وہیں منتقل ہو گئے اور اس ریاست کے زیرِ حمایت رہے۔ انھوں نے مرداسی حکمرانوں کی مدح میں کئی قصائد لکھے، جن میں ان کی خوبیوں، فتوحات اور بازنطینیوں (رومیوں) کے خلاف ان کی مزاحمت کی تعریف کی گئی۔Rikabi, p. 686.Zakkar, p. 91.

1045ء میں، ثمال، جو اس وقت امیرِ حلب تھا، نے ابن أبي حسينة کو قاہرہ ایک سفارتی مشن پر بھیجا، جہاں وہ فاطمی خلیفہ المستنصر باللہ سے ملے۔ اس وقت فاطمی بھی بازنطینیوں کے خلاف برسرِ پیکار تھے تاکہ جنوبی اٹلی پر اپنا تسلط برقرار رکھ سکیں۔ ابن أبي حسينة نے المستنصر کے حق میں ایک کتاب لکھی اور انھیں ایک معزز خطاب دیا گیا، جس کے نتیجے میں انھیں امیر کا درجہ ملا۔ بعد ازاں وہ دمشق بھی گئے، جہاں انھوں نے شہر کے حسن و جمال پر نظمیں لکھیں اور قاضی حمزہ بن حسین کے انتقال پر ایک مرثیہ بھی کہا۔
 وفات 
ابن ابی حسينہ نے اپنی پوری زندگی مرداسی حکمرانوں کے وفادار رہ کر گزاری۔ ان کا انتقال سروج میں 22 جولائی 1065ء کو ہوا۔ 

 مدّاحِ مرداسيین اور صاحبِ فصیح کلام 
ابن أبي حسينة بنیادی طور پر مدحیہ شاعری کے ماہر تھے اور ان کے بیشتر اشعار مرداسی امرا کی سخاوت، شجاعت، جنگی مہارت، فتوحات اور عالی نسبی کی تعریف پر مشتمل تھے۔ ان کا اسلوب روایتی مگر زبان شستہ تھی۔ وہ غزل اور مرثیہ بھی کہتے تھے اور اپنے اشعار پر تبصرے کے لیے ابو العلاء المعری کو بھیجتے تھے۔ ان کا دیوان 1956ء میں محمد أسعد طلاس نے دمشق سے دو جلدوں میں شائع کیا، جن میں پہلی جلد ابن أبي حسينة کے قصائد اور دوسری جلد المعری کے شروحات پر مشتمل تھی۔

 مراجع 

 حوالہ جات 




زمرہ:998ء کی پیدائشیں
زمرہ:1065ء کی وفیات
زمرہ:بنو سلیم
زمرہ:معرۃ النعمان کی شخصیات